  Майя Бывальцева 1-тӥысь 2-тӥ тулыспалэ потон уе Октябрьлы 10 ар урамлэн Щорс урамысен Пушкинской урамозь люкетаз лымы утялтон ужъёс мынозы. Со дырлы отчы сюрес пусъёс пуктозы — «Дугдыны уг яра», «Ужан дырыз» (22 часысен 6 часозь) но «Ужа эвакуатор». Со сярысь ивортэ карлэн пресс-службаез. Тодэ вайытом, 10-тӥ толшоре Ижкарлэн тӧроез Юрий Тюрин пуктэтэз юнматӥз, кудӥзъя карысь 2 сюрс 59 урамъёсын лымы сузян ужъёсты нуэмлэсь 4 часлы азьвыл сюрес пусъёсты огдырлы пуктылыны быгатозы. Ужкагаз кужымаз пыриз 30-тӥ толшоре. Со нуналысен лэзисьтэм пусъёс улэ кельтэм машинаос понна водительёсты административной кылкутон улэ кыскозы. Пусъёс ужан интые дугдэм понна штрафлэн быдӟалаез 1 сюрс 500 манет. Лымыез сузян вакытэ подрядчикъёс ГИБДД-ысь ӧнерчиосын ӵош автомобильёсты эвакуаторен келяны быгато. Тегъёс: Авто Ижкар ГИБДД ЮрийТюрин Удмуртия сюресъёс  